APSTIPRINĀTS
ar 2026.gada 15.oktobra
SIA “LIMBAŽU SILTUMS” 
                                      Iepirkuma komisijas lēmumu
(protokols Nr.1, 2.§)

IEPIRKUMA
“Koksnes šķeldas piegāde – Alojā”
NOLIKUMS
Identifikācijas numurs: LS 2026/30

Iepirkumu rīko SIA “LIMBAŽU SILTUMS”, vienotais reģistrācijas Nr.40003006715, juridiskā adrese: Jaunā iela 2A, Limbaži, Limbažu novads, Latvija, LV-4001, tālruņa Nr.64070514, e-pasta adrese: info@limbazusiltums.lv (turpmāk – pasūtītājs).

1. Iepirkuma priekšmets – koksnes šķeldas piegāde Alojas katlu mājai.
2. Identifikācijas numurs: LS 2026/30. 
3. CPV kods: 03413000-8 (kurināmā koksne).
4. Iepirkuma priekšmets sastāv no vienas daļas.
5. Piedāvājuma iesniegšana: pretendentiem piedāvājumus pasūtītājam jāiesniedz līdz 16.11.2026. plkst.9.00. Piedāvājums var tikt iesniegts personīgi Jaunā iela 2A, Limbažos, Limbažu novadā, trešajā stāvā, nosūtot pa pastu, vai nosūtot piedāvājumu elektroniski (parakstot ar drošu elektronisko parakstu) uz e-pastu iepirkumi@limbazusiltums.lv. Pretendents ir tiesīgs parakstīt ar vienu drošu elektronisko parakstu visus piedāvājumā iekļautos dokumentus kā vienu kopumu. Ja piedāvājums tiek nosūtīts pa pastu, tad pasūtītājam tas ir jāsaņem norādītajā adresē līdz noteiktā piedāvājuma iesniegšanas termiņa beigām. Pasūtītājam ir tiesības neizskatīt piedāvājumu, kas iesniegts pēc minētā termiņa.
6. Piedāvājuma spēkā esamība: piedāvājums ir spēkā 30 (trīsdesmit) kalendārās dienas, skaitot no iesniegšanas termiņa beigām.
7. Nolikums pieejams: tiešsaistē pasūtītāja interneta vietnē www.limbazusiltums.lv sadaļā “Iepirkumi” un Limbažu novada interneta vietnē www.limbazunovads.lv.
8. Ieinteresēto pretendentu jautājumi par nolikumu un tā pielikumiem iesniedzami: Iepirkuma komisijai Jaunā ielā 2A, Limbažos, Limbažu novadā, vai elektroniski uz e-pastu iepirkumi@limbazusiltums.lv.
9. Kontaktpersona: Valters Mardoks, tālruņa Nr.29215974.
10. Paredzamais plānotais apjoms kopā, līguma izpildes vieta, laiks un citi noteikumi:
10.1. Kurināmās šķeldas prognozējamais maksimālais apjoms, plānots saražot – 1800 MWh. Pretendentiem jāņem vērā, ka kurināmā apjoms var mainīties, samazināties vai palielināties +/-30%;
10.2. [bookmark: _Hlk185345929]Piegādes adrese: Skolas iela 6A, Aloja, Limbažu novads; 
10.3. Plānotais piegādes periods: no 01.01.2027. līdz 30.04.2027., atkarībā no āra gaisa temperatūras piegāžu laiks var mainīties, samazināties vai palielināties +/-20 dienas. 
10.4. [bookmark: _Hlk194397530]Pretendentam  jānodrošina stabila un nepārtraukta kurināmā piegāde. Piegādes pieņemšana uz vietas katlu mājā no plkst.8:00 – plkst.16:00. Brīvdienās un svētku dienās pēc savstarpējās vienošanās;
10.5. Samaksa tiek veikta par katru saražoto MWh pēc siltumenerģijas skaitītāja rādījumiem, kuru piedāvājis pretendents EUR (bez PVN) par 1 MWh, bezskaidras naudas norēķinu veidā uz piegādātāja norādīto bankas kontu 30 (trīsdesmit) dienu laikā pēc rēķina saņemšanas;
10.6. Pretendentam jāparaksta sagatavotais iepirkuma līgums ne vēlāk kā 10 (desmit) dienu laikā no pasūtītāja uzaicinājuma saņemšanas;
10.7. Komisija ir tiesīga atcelt savu lēmumu par iepirkuma līguma slēgšanas tiesību piešķiršanu un pieņemt lēmumu par iepirkuma līguma slēgšanas tiesību piešķiršanu nākamajam pretendentam, ja pretendents atsakās slēgt iepirkuma līgumu.
11. Prasības pretendentiem un iesniedzamie dokumenti:
11.1. Pretendents iepirkumā var būt jebkura fiziskā vai juridiskā persona, kā arī šādu personu apvienība jebkurā to kombinācijā, kas ir tiesīga sniegt attiecīgos pakalpojumus vai piegādāt atbilstošu preci, un ir iesniegusi piedāvājumu iepirkumā atbilstoši šī nolikuma prasībām. Piedalīšanās iepirkumā ir pretendenta brīvas gribas izpausme;
11.2. Pieteikums dalībai iepirkumā atbilstoši pievienotajai formai pielikumā Nr.1;
11.3. Tehniskais piedāvājums atbilstoši pielikumam Nr.2.
12. Piedāvājuma vērtēšanas kritērijs: zemākā cena.

Pielikumā:
1. Pielikums Nr.1 – Pieteikuma forma;
2. Pielikums Nr.2 – Tehniskā specifikācija kurināmam (šķeldai);
3. Pielikums Nr.3 – Kurināmā iepirkšanas līguma projekts.
 






Pielikums Nr.1

PIETEIKUMS
	Nr. p.k.
	Iepirkuma priekšmets
	Mērvienība
	MWh cena 
EUR 
bez PVN

	1.
	Koksnes šķeldas piegāde
	1 MWh 
	




Ar šī pieteikuma iesniegšanu apliecinām, ka:
· Esam pilnībā iepazinušies ar iepirkuma procedūras dokumentiem un šajā piedāvājuma cenā pilnībā iekļāvuši visas šajā sakarībā paredzētās izmaksas, un mums nav nekādu neskaidrību un pretenziju tagad, kā arī atsakāmies tādas celt visā iepirkuma līguma darbības laikā;
· Pretendentam piedāvājuma iesniegšanas brīdī nepastāv likumā „Par interešu konflikta novēršanu valsts amatpersonu darbībā” 10.panta 4., 6. un 7.daļā minētie komercdarbības ierobežojumi un neattiecas Starptautisko un Latvijas Republikas nacionālo sankciju likuma izslēgšanas nosacījumi;
· Pretendentam piedāvājuma iesniegšanas brīdī nav Valsts ieņēmumu dienesta administrējamo nodokļu parādu normatīvajos aktos noteiktajā apmērā, nav pasludināts maksātnespējas process, saimnieciskā darbība nav apturēta un tas neatrodas likvidācijas procesā; 
· Esam iepazinušies ar sagatavoto līgumprojektu un piekrītam tā noteikumiem.



Informācija, ko pretendents uzskata par ierobežotas pieejamības informāciju, atrodas pretendenta piedāvājuma ____ lp.	           


Pretendents	
				pretendenta nosaukums


				pretendenta adrese, e-pasts, tālruņa numurs

vienotais reģistrācijas Nr.



pretendenta bankas rekvizīti


vadītāja vai pilnvarotās personas amats, vārds un uzvārds, paraksts, datums



Pielikums Nr.2
[bookmark: _Hlk515266732]TEHNISKĀ SPECIFIKĀCIJA KURINĀMAM (ŠĶELDAI)

Šķeldai jābūt sagatavotai no malkas koksnes vai nomaļiem, pieļaujamais zaru šķeldas piejaukums ne vairāk kā 15%, nav pieļaujams zaļās masas piejaukums (skujas, lapas). 

Sastāvs:
· Miza - līdz 10%
· Trupe - līdz 1%
· Skaidas - līdz 5%

Koksnes šķeldas izmēri
	 
	90%
	10%

	BIEZUMS (mm)
	5 - 15
	15 - 20

	PLATUMS (mm)
	5 - 40
	40 -50

	GARUMS (mm)
	10 - 60
	50 -100



· mitruma pakāpe nepārsniedz 55%
· svaigi šķeldota,  
· nav salijusi,
· bez puvuma pazīmēm


Bez šādiem piejaukumiem:
· Metāla, plastmasas un gumijas priekšmeti 
· Akmeņi
· Zeme
· Citi svešķermeņi
· Smiltis
· Ziemas periodā – sniegs vai ledus

[bookmark: _Hlk195091387]
Pielikums Nr.3
KURINĀMĀ IEPIRKŠANAS LĪGUMA PROJEKTS

Datums skatāms laika zīmogā

	SIA “LIMBAŽU SILTUMS”, reģistrācijas Nr.LV40003006715, juridiskā adrese: Jaunā iela 2A, Limbažos, Limbažu novadā, LV-4001, tās valdes locekļa Aināra Grīviņa personā, kurš rīkojas saskaņā statūtiem, turpmāk tekstā – Pircējs, no vienas puses, un 
________________ _______________ personā, kurš rīkojas uz ________________ pamata, turpmāk tekstā – Piegādātājs, no otras puses, abi kopā – Puses, katrs atsevišķi – Puse, izsakot savu brīvu gribu, bez maldības, viltus un spaidiem, noslēdz savā starpā līgumu par kurināmā piegādi (turpmāk tekstā – Līgums):

1. Līguma  priekšmets
1.1. Piegādātājs piegādā Pircējam kurināmo (šķeldu), atbilstoši iepirkumam “Koksnes šķeldas piegāde – Alojā”, iepirkuma identifikācijas Nr.LS 2026/30 (turpmāk – Iepirkums) prasībām.
1.2. Piegādātājs piegādā kurināmo tādā apjomā, lai nodrošinātu katlu mājas Skolas ielā 6A, Alojā, Limbažu novadā, nepārtrauktu darbību nepieciešamās slodzes režīmā.

2. Apmaksas kārtība
2.1.	Pircējs maksā Piegādātājam par Līguma 1.2.punktā norādītajā piegādes vietā (katlu mājā) saražotās siltumenerģijas cena par 1 MWh – __________ EUR (bez PVN), turpmāk tekstā – Cena. Cenā ir ietvertas kurināmā iekraušanas, izkraušanas un transporta izmaksas, kā arī Pircēja vizuālās pārbaudes un kontroles izdevumi, kuri saistīti ar kurināmā kvalitātes pārbaudi pie kravas saņemšanas.
2.2.	Saražotās siltumenerģijas daudzumu MWh aprēķina pēc skaitītāja rādījumu nolasījumu starpības mēneša pēdējā datumā un fiksē aktā, norādot arī piegādātā un patērētā kurināmā daudzumus. 
2.3.	Pēc akta abpusējas parakstīšanas Piegādātājs 5 (piecu) darba dienu laikā sagatavo un iesniedz rēķinu Pircējam. 
2.5.	Pircējs 30 (trīsdesmit) dienu laikā pēc rēķina saņemšanas norēķinās ar Piegādātāju.

3. Līguma termiņš
3.1.	Līgums stājas spēkā brīdī, kad to parakstījušas abas Puses un tiek noslēgts līdz 2027.gada 30.aprīlim.

 4. Piegādātāja tiesības un  pienākumi
4.1.	Piegādātājs apņemas piegādāt nepārtraukti kurināmo atbilstoši Iepirkuma prasībām, identifikācijas Nr.________ (Pielikums Nr.1), tehniskai specifikācijai (Pielikums Nr.2) un Līguma noteikumiem, tai skaitā brīvdienās un svētku dienās.
4.2.	Ievērot kurināmā piegādes laiku darba dienās no plkst. 8.00-16.00, brīvdienās un svētku dienās piegādes laiks tiek noteikts pušu pārstāvjiem iepriekš vienojoties pa e-pastu vai telefoniski, bet ne vēlāk kā divas dienas pirms brīvdienām un svētku dienām.
4.3.	Informēt Pircēju iepriekšējā dienā līdz plkst. 16.30 par precīzu kurināmā piegādes laiku nākošai dienai. Informācijas nodošana notiek telefoniski starp šā Līguma 10.2.punktā norādītajām kontaktpersonām. 
4.4.	Nodrošināt Pircēja kurināmā pārbaudi kravā.
4.5.	Nodrošināt kurināmā apjoma piegādi tādā apjomā, kādu ir noteicis Pircējs iepriekšējā dienā. Informācijas nodošana notiek telefoniski starp šā Līguma 10.2.punktā norādītajām kontaktpersonām un turpat norādītajiem tālruņa numuriem.
4.6.	Izkraut kurināmo Pircēja norādītajā vietā.
4.7.	Piegādātājs sagatavo rēķinu Pircējam par iepriekšējā mēnesī saražotajām MWh ne vēlāk kā līdz tekošā mēneša 10.datumam. 
4.8.	Apmaksāt Pircējam pamatotos papildus izdevumus, kuri radušies ar to, ka kurināmais darba dienas laikā ir ticis piegādāts neiekļaujoties Līgumā noteiktajā piegādes laikā.
4.9.	Apmaksāt Pircējam radušos tiešos zaudējumus, kuri radušies no nekvalitatīvi piegādātā kurināmā, t.i., ja kurināmajā ir svešķermeņi, kā rezultātā tiek bojātas katlu tehnoloģiskās iekārtas.
4.10.	Piegādātājam ir jānodrošina kurināmā (šķeldas) atbilstība 2020.gada 15.septembra Ministru kabineta noteikumu Nr.576 “Prasības aizsardzībai pret jonizējošo starojumu, ko izraisa radionuklīda cēzija 137 saturs koksnē, kas ievesta Latvijā no citas valsts” (spēkā ar 01.04.2021.) prasībām un citām Latvijas Republikas normatīvo aktu prasībā. Gadījumā, ja kurināmai (šķelda) un kurināmā sadedzināšanas rezultātā radušos pelnu laboratoriskās analīzes neatbilst MK noteikumu Nr.576 prasībām, Piegādātājs jāsedz visus izdevumus, kas Pircējam radušies saistībā ar MK noteikumu Nr.576 prasību nodrošināšanu.

5. Pircēja tiesības un pienākumi
5.1.	Nodrošina Piegādātāja piekļūšanu katlu māju izkraušanas punktos. 
5.2.	Pircējam ir tiesības izvirzīt pretenzijas Piegādātājam, ja pilnīgi vai daļēji netiek pildīts kāds no šī Līguma nosacījumiem. 
5.3.	Pircējam ir pienākums veikt norēķinus šī Līguma noteiktajā kārtībā, termiņā un apmērā.

6. Pušu atbildība
6.1.	Puses ir atbildīgas par šajā Līgumā noteikto saistību nepildīšanu vai nepienācīgu pildīšanu un atlīdzina otrai Pusei tiešos zaudējumus. 
6.2.	Piegādātājs ir atbildīgs par Pircējam nodarītajiem zaudējumiem, kas radušies Piegādātāja vainas (tīšas darbības vai neuzmanības) dēļ.
6.3.	Līguma 2.5.punktā noteiktā samaksas termiņa nokavējuma gadījumā Pircējs maksā Piegādātājam līgumsodu 0,05% apmērā no nokavētā maksājuma summas par katru nokavēto dienu, bet ne vairāk kā 10% no neapmaksātā rēķina summas.
6.4.	Ja piegādātājs nepilda kādu Līguma noteikumu, Pircējam ir tiesības par katru atsevišķu piegādi, kurā konstatēta būtiska Līguma neizpilde vai nepienācīga izpilde (t.sk. neatbilstoša kvalitāte vai daudzums) ieturēt līgumsodu 300,00 EUR (trīs simti euro) apmērā.  
6.5.	Līguma 6.3. un 6.4. punktos atrunātais līgumsods netiek piemērots, ja saistību neizpilde vai kavējums radies nepārvaramas varas vai trešo personu darbības dēļ, kuras Puse nav varējusi novērst un par kurām iesniedzami pierādījumi. Šādos gadījumos tiek atbrīvota tikai tā saistību daļa, kuru ietekmējusi nepārvarama vara.
6.6. 	Ja Piegādātājs vienpusēji izbeidz Līgumu bez Līgumā vai normatīvajos aktos paredzēta tiesiska pamata, Piegādātājs maksā Pircējam vienreizēju līgumsodu 6000,00 EUR (sešus tūkstošus euro), kā arī atlīdzina Pircējam tiešos zaudējumus. Pircējam ir tiesības vienreizējo līgumsodu un tiešos zaudējumus ieturēt no Piegādātājam nesamaksātās maksas par piegādāto kurināmo vai piedzīt tiesību aktos noteiktajā kārtībā. Pie Līguma izbeigšanas visas nenomaksātās līgumsoda summas, zaudējumi un citi Līgumā noteiktie maksājumi Piegādātājam ir jāapmaksā 10 (desmit) kalendāro dienu laikā no attiecīga rakstiska paziņojuma vai rēķina saņemšanas dienas.
6.7.	Ja konstatēta neatbilstoša kurināmā piegāde, Pircējs pieņemot kravu sastāda aktu un nosūta Piegādātājam atpakaļ nekvalitatīvo kurināmo. 
6.8.	Ja piegādātajā kurināmajā esošo svešķermeņu (metāla izstrādājumu, akmeņu u.tml.) dēļ tiek bojātas katlu mājas tehnoloģiskās iekārtas, tiek sastādīts akts, pieaicinot Piegādātāja pārstāvi. Piegādātājs atlīdzina Pircējam visus tiešos zaudējumus un ar to novēršanu saistītos pamatotos izdevumus.
6.9. 	Ja Līgums tiek izbeigts Līgumā vai normatīvajos aktos noteiktā kārtībā vienas Puses vainas dēļ, tā atlīdzina otrai Pusei visus tiešos zaudējumus, kas radušies Līguma izbeigšanas rezultātā, izņemot gadījumus, kad tie jau segti saskaņā ar 6.6. punktu.  

7. Līguma apturēšana, izbeigšana, izpilde
7.1. 	Pircējam ir tiesības vienpusēji izbeigt Līgumu, rakstveidā paziņojot par to Piegādātājam vismaz 10 (desmit) darba dienas iepriekš rakstiski, ja iestājas kāds no turpmāk minētajiem gadījumiem, ja vien konkrētajā gadījumā Līgums neparedz tiesības to izbeigt nekavējoties: 
10. 
1. 
2. 
3. 
4. 
5. 
6. 
7. 
8. 
9. 
10. 
10.1. 
10.2. 
10.3. 
10.4. 
10.5. 
10.6. 
7.1.1. Piegādātājs ir pieņēmis lēmumu par likvidācijas uzsākšanu, tā saimnieciskā darbība ir apturēta vai pārtraukta;
7.1.2. pret Piegādātāju ir uzsākts maksātnespējas process vai tiesiskās aizsardzības process;
7.1.3. Piegādātājs nepilda savas Līgumā noteiktās saistības, un pēc Pircēja rakstveida brīdinājuma saņemšanas noteiktajā termiņā, kas nav īsāks par 10 (desmit) darba dienām, nav novērsis konstatētos pārkāpumus;  
7.1.4. Piegādātājs atsakās atlīdzināt Pircējam tiešos zaudējumus, kas radušies Piegādātāja vainas vai neuzmanības dēļ;
7.1.5. Līguma izpilde nav iespējama, jo Piegādātājam Līguma izpildes laikā ir piemērotas starptautiskās vai nacionālās sankcijas vai Eiropas Savienības vai Ziemeļatlantijas līguma organizācijas dalībvalsts noteiktās sankcijas, kas  būtiski ietekmē finanšu un kapitāla tirgus intereses;
7.1.6. Piegādātājs nepilda citus Līguma noteikumus, par kuru neizpildi Pircējs ir iepriekš rakstveidā brīdinājis Piegādātāju un devis saprātīgu termiņu pārkāpumu novēršanai.
7.2. Puses var vienoties par Līguma grozījumiem, ievērojot normatīvo aktu, tai skaitā Sabiedrisko pakalpojumu sniedzēju iepirkumu regulējuma, prasības. Visi Līguma grozījumi noformējami rakstveidā un stājas spēkā pēc abu Pušu parakstīšanas. Grozījumi kļūst par Līguma neatņemamu sastāvdaļu.
7.3. Piegādātājs ir tiesīgs vienpusēji izbeigt Līgumu, rakstveidā informējot Pircēju vismaz 10 (desmit) darba dienas iepriekš un norādot Līguma izbeigšanas iemeslus, ja Pircējs kavē Līgumā paredzēto rēķinu un/vai pavadzīmju apmaksu ilgāk par 30 (trīsdesmit) kalendārajām dienām un nav rakstveidā informējis Piegādātāju par citu apmaksas termiņu.
7.4. Līguma izbeigšanas gadījumā Puses 10 (desmit) kalendāro dienu laikā sastāda divpusēju aktu par faktiski piegādātā kurināmā apjomu un to vērtību. 
7.5. Pircējs 10 (desmit) darba dienu laikā pēc 7.4. punktā minētā akta parakstīšanas apmaksā Piegādātājam atlīdzību proporcionāli faktiski piegādātajam kurināmā apjomam uz Līguma izbeigšanas brīdi. 
7.6. Līguma izbeigšana neatbrīvo Puses no pienākuma izpildīt savstarpējās saistības, kas radušās līdz Līguma izbeigšanas brīdim, tai skaitā no pienākuma norēķināties par faktiski piegādāto kurināmo.
7.7. Ja Pircējam kurināmais vairs nav nepieciešams, Pircējam ir tiesības vienpusēji izbeigt Līgumu, rakstiski par to paziņojot Piegādātājam vismaz 30 (trīsdesmit) dienas iepriekš. Šādā gadījumā Pircējam ir pienākums norēķināties ar Piegādātāju par visu faktiski piegādāto kurināmo līdz Līguma izbeigšanās datumam. 

8. Strīdu izšķiršanas kārtība
8.1. 	Strīdus, kas Pusēm rodas saistībā ar šī Līguma izpildi, Puses risina pārrunu ceļa. Gadījumā, ja Puses nevar vienoties, strīdus jautājums tiek nodots izskatīšanai tiesā atbilstoši LR spēkā esošajiem normatīvajiem aktiem.

9. Nepārvarama vara
9.1. 	Puses nav atbildīgas, iestājoties nepārvaramas varas apstākļiem, par tādiem apstākļiem kā ugunsgrēks, dabas stihijas, karš, jebkura rakstura karadarbības, nelabvēlīgi valsts pārvaldes iestāžu akti, kā arī jebkuri ārkārtēja rakstura apstākļi, kurus Puses nevarēja iepriekš ne paredzēt, ne novērst saprātīgiem līdzekļiem. Šādā gadījumā saistību izpildes termiņš tiek atlikts par termiņu, kurā pastāvēs kāds no nepārvaramas varas apstākļiem.
9.2.	Pusei, kura saistību izpildi apgrūtina nepārvaramas varas apstākļi, nekavējoties jānosūta paziņojums (kopā ar jebkādu paziņojumu vai informāciju, ko tas saņēmis par nepārvaramas varas apstākļiem) otrai Pusei, informējot par nepārvaramas varas iestāšanos un tās sekām, kā arī jāpieliek visas pūles, lai mazinātu nepārvaramas varas kaitīgās sekas.
9.3.	Gadījumā, ja rodas nepārvaramas varas apstākļi, kas ietekmē šī Līguma izpildes termiņus, bet Līgums tomēr var tikt izpildīts, Puses saskaņo savu turpmāko rīcību par Līguma izpildi un izpildes termiņiem. Ja nepārvaramas varas apstākļi turpinās ilgāk par vienu mēnesi, Pusēm ir tiesības vienpusēji izbeigt šī Līguma darbību, veicot norēķinu par faktiski piegādāto kurināmo.

10. Noslēguma noteikumi
10.1. Lai sekmīgi vadītu šī Līguma izpildi, Pircējs un Piegādātājs nozīmē kontaktpersonas, kurām ir tiesības darboties Pušu vārdā saistībā ar šo Līgumu. Pusēm ir tiesības nomainīt kontaktpersonas, savlaicīgi par to brīdinot otru Pusi.
10.2. Pušu kontaktpersonas:
	Pircēja pārstāvis
	Piegādātāja pārstāvis

	Valters Mardoks
	---------------------

	Ražošanas direktors
	--------------------

	+ 371 29215974
	--------------------

	info@limbazusiltums.lv, 
rēķiniem: gramatvediba@limbazusiltums.lv 
	-------------------

	Jaunā iela 2A, Limbaži, 
Limbažu novads, LV-4001
	--------------------



10.3. 	Šis Līgums var tikt grozīts un papildināts, pusēm vienojoties. Visi grozījumi un papildus vienošanās stājas spēkā pēc to noformēšanas rakstiski un abpusējas parakstīšanas, tādējādi kļūstot par neatņemamu šī Līguma sastāvdaļu.
10.4.	Līguma labojumi, grozījumi un papildinājumi ir spēkā tikai tad, ja tie ir noformēti rakstveidā un tos ir parakstījušas abas Puses, tādējādi kļūstot par šī Līguma neatņemamu sastāvdaļu.
10.5. Līgums sagatavots latviešu valodā vienā eksemplārā kā elektronisks dokuments un tiek parakstīts ar drošiem elektroniskiem parakstiem.

Pielikumā: 
Pielikums Nr.1, Piedāvājums iepirkumam identifikācijas Nr……….
Pielikums Nr.2, Tehniskā specifikācija.

11. Pušu adreses un rekvizīti

Pircējs:	Piegādātājs:
SIA “LIMBAŽU SILTUMS” 
Reģistrācijas Nr.40003006715		 
Juridiskā adrese: Jaunā iela 2A, Limbaži, 
Limbažu novads, LV-4001	 
Banka: AS “SEB banka” 
Norēķinu konta Nr.LV62UNLA0013000467757
E-pasta adrese: info@limbazusiltums.lv  
rēķiniem: gramatvediba@limazusiltums.lv  
E-adrese rēķiniem: EREKINI@40003006715 

Valdes loceklis
_____________________	_____________________
/A.Grīviņš/	/	/
